b'\n_START_ARTICLE_\nSunnm\xc3\xb8re Data og Kultur\n_START_SECTION_\nHistorie\n_START_PARAGRAPH_\n\xc2\xabSunnm\xc3\xb8re Data og Kultur\xc2\xbb ble startet av tre ungdommer i 2013. Det begynte med at de var med p\xc3\xa5 \xc3\xa5 arrangere VatneLAN i noen \xc3\xa5r f\xc3\xb8r, som da ga de ideen om \xc3\xa5 starte organisasjonen. Det var et \xc3\xb8nske om \xc3\xa5 utvide, samt \xc3\xa5 gj\xc3\xb8re VatneLAN mindre personavhengig, som var mye av drivkraften til \xc3\xa5 starte organisasjonen. I mange m\xc3\xa5neder etter stiftelsesm\xc3\xb8tet var SDOK bare et skall, uten m\xc3\xa5l og mening. Men i November 2013 ble det inng\xc3\xa5tt en avtale med tidligere arrang\xc3\xb8r av Area51-LAN i Sulahallen, Langev\xc3\xa5g, om at organisasjonen skulle ta over den rollen som tidl. arrang\xc3\xb8r hadde hatt - og dermed ogs\xc3\xa5 kj\xc3\xb8pe ut alt utstyret som de hadde. Dette ga SDOK et godt grunnlag for videreutvikling.  _NEWLINE_Organisasjonen har ogs\xc3\xa5 etterhvert tatt mer over ansvaret for organiseringen av crew og crew-relaterte aktiviteter i arrangementet VatneLAN, og i senere tid ogs\xc3\xa5 g\xc3\xa5tt inn som en samarbeidspartner sammen med arrang\xc3\xb8rene av VatneLAN. Organisasjonen leverer utstyr, frivillige og kompetanse, samt markedsf\xc3\xb8ring, nettsider og lignende. P\xc3\xa5 sommeren 2015 arrangerte organisasjonen arrangementet JugendLAN i gymsalen til NTNU i \xc3\x85lesund (da: H\xc3\xb8gskolen i \xc3\x85lesund). Mot slutten av 2015 hadde organisasjonen over 500 medlemmer. Veksten fortsetter i 2016. I starten av 2016 blir JugendLAN og HypeLAN sl\xc3\xa5tt sammen. HypeLAN var et mislykket arrangement i 2015, der organisasjonen fors\xc3\xb8kte \xc3\xa5 samle over 1000 dataglade ungdommer i Sparebanken M\xc3\xb8re Arena, men mislyktes p\xc3\xa5 grunn av d\xc3\xa5rlig billettsalg. _NEWLINE_I 2017 m\xc3\xa5tte organisasjonen nok en gang avlyse arrangementet HypeLAN p\xc3\xa5 grunn av f\xc3\xa5 p\xc3\xa5meldte, men veksten av organisasjonen fortsatte og har n\xc3\xa5 over 600 medlemmer (pr. desember 2017).\n_START_SECTION_\nOrganisatorisk\n_START_PARAGRAPH_\nOrganisasjonen er medlem av Hyperion Midt, som igjen er medlem av Hyperion.\n_START_SECTION_\nPlassering og geografisk omr\xc3\xa5de\n_START_PARAGRAPH_\nAlle arrangementene organisasjonen st\xc3\xa5r for finner sted i eller rundt Sunnm\xc3\xb8re. Arrangementene har v\xc3\xa6rt avholdt i Sulahallen og Eidet Kulturhall.'